Hallo Hekel Anisa Fielding :: CNA cna.co.za :: CNA cna.co.za :: CNA
Hallo Hekel Anisa Fielding
Hekel is die nuutste handwerkgier wat wêreldwyd op die loopplanke te sien is en nou deur oud en jonk beoefen word. Hallo, Hekel bied ’n unieke konsep: ’n enkele patroon word geneem en op vier verskillende maniere vertolk na gelang van jou styl – hetsy boheems, kunstig, klassiek of romanties. Patrone, wat wissel in moeilikheidsgraad, sluit mooi goed vir jouself, jou huis, babas en kinders, en selfs geskenke in. Daar is ietsie vir almal: ’n warm poncho vir die winter, ’n mooi teemussie vir die huis, ’n serp wat jy as geskenk vir jou vriendin kan gee, ’n dienlike baadjie vir ’n nuwe baba – om maar net enkeles te noem. Daar is ook voorstelle om dieselfde patroon vir meer as een projek te gebruik. Hallo, Hekel is net die ding as hekel jou passie is. Deur bekendes in handwerk- en hekelkringe.